n_a

Nilikuwa na rafiki ambaye aliitwa Joho. Joho alikuwa swahiba wangu wa
  chanda na pete. Siku yoyote alikuwa akitaka twende mahali nilikuwa
  nikiacha kitu chochote nilikuwa nikifanya na kwenda. Tulikuwa shule
  moja na darasa moja. Nilikuwa mtoto mwenye bidii kama mchwa. Joho naye
  alikuwa mwenye mchezo mingi kama kinyaunyau. Mwalimu anapofundisha
  huwa anacheza tu bila kutega masikio. Wazazi wangu walikuwa
  walalaheri, nao wa Joho walikuwa maskini hohehahe. Wazazi wake
  walikuwa wakifanya bidii ndio wamlipie karo.

  Mwalimu akiwa darasani, huwa ananiambia twende msalani nami naenda tu.
  Tukienda nyumbani, tulikuwa tunaenda kucheza kandanda, ndipo twende
  mustakimu mwetu. Asubuhi na mapema yuko mlangoni. Njiani alikuwa
  akiongea maneno mengi kama chiriku. Naye alikuwa mchokozi na mtukutu.
  Alikuwa akipiga watoto wadogo na kuchukuwa chakula chao.

  Mwalimu naye akija anatuadhibu sisi sote, naye alikuwa yeye pekee
  yake. Siku moja mtihani ulifika. Nilipofanya nilikuwa nambari tano kwa
  hamsini. Nilipigwa na butwaa kwa sababu sijawahi toka nambari moja.
  Nilipoenda nyumbani wazazi wangu walitia nyuso matuta. Waliniambia
  niwache mchezo nikatia sikio pamba. Siku zote zilikuwa hivyo hivyo.
  Mtihani wa kwenda darasa lingine ulipofika mdomo wangu ulikuwa wazi.
  Nilikuwa nambari thelathini kwa hamsini. Ndipo nilipogundua kuwa cha
  mlevi huliwa na mgema.